
საქართველოს ფასიანი ქაღალდების ეროვნული კომისიის

დადგენილება №53

2004 წლის 19 ნოემბერი 
ქ. თბილისი

„შემოწმების წესში” ცვლილებისა და დამატების შეტანის შესახებ

„უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის მე-11 მუხლის პირველი პუნქტითა და მე-8 მუხლის მე-7 პუნქტით გათვალისწინებულ უფლება-მოვალეობათა განსახორციელებლად, საქართველოს ფასიანი ქაღალდების ეროვნული კომისიის 2003 წლის 5 თებერვლის №31 დადგენილებით (საქართველოს საკანონმდებლო მაცნე, ნაწ. III, 12.02.2003წ., №11, მუხ.104) დამტკიცებულ „შემოწმების წესში” ცვლილებისა და დამატების შეტანის მიზნით, „ფასიანი ქაღალდების ბაზრის შესახებ” საქართველოს კანონის 49-ე მუხლის პირველი პუნქტის „ა” ქვეპუნქტით მინიჭებული უფლებამოსილების საფუძველზე, საქართველოს ფასიანი ქაღალდების ეროვნული კომისია ადგენს:

მუხლი 1
საქართველოს ფასიანი ქაღალდების ეროვნული კომისიის 2003 წლის 5 თებერვლის №31 დადგენილებით დამტკიცებულ (საქართველოს საკანონმდებლო მაცნე, ნაწ. III, 12.02.2003წ., №11, მუხ.104) „შემოწმების წესში” შეტანილ იქნეს შემდეგი ცვლილება და დამატება:

1. პირველი მუხლის პირველი პუნქტი ჩამოყალიბდეს ახალი რედაქციით:

„1. ეს წესი შემუშავებულია „ფასიანი ქაღალდების ბაზრის შესახებ” საქართველოს კანონის (შემდგომში – კანონი) 49-ე მუხლის პირველი პუნქტის ს) ქვეპუნქტისა და 52-ე მუხლის მე-2 პუნქტის საფუძველზე; კანონის 32-ე მუხლის მე-4 პუნქტის, 49-ე მუხლის პირველი პუნქტის ე) ქვეპუნქტის, 52-ე და 55-ე მუხლების, ხოლო 56-ე მუხლის პირველი პუნქტის გათვალისწინებით – ასევე „არასახელმწიფო საპენსიო დაზღვევისა და უზრუნველყოფის შესახებ” საქართველოს კანონის 33-ე მუხლის მოთხოვნათა შესასრულებლად; „ნორმატიული აქტების შესახებ”, „სამეწარმეო საქმიანობის კონტროლის შესახებ” და „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონების, „საქართველოს ზოგადი ადმინისტრაციული კოდექსისა” და „საქართველოს ადმინისტრაციულ სამართალდარღვევათა კოდექსის” 239-ე მუხლის 26-ე ნაწილისა და 2092 მუხლით კომისიისათვის მინიჭებული უფლებამოსილების განსახორციელებლად და განსაზღვრავს საქართველოს ფასიანი ქაღალდების ეროვნული კომისიის (შემდგომში – „კომისია”) მიერ ფასიანი ქაღალდების ბაზრის მონაწილეთა შემოწმებასთან დაკავშირებულ საკითხებს.”.

2. მე-2 მუხლის „გ” ქვეპუნქტს დაემატოს „გ.გ)” ქვეპუნქტი:

„გ.გ) „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონისა და მის შესაბამისად გამოცემული ნორმატიული აქტების ისეთი მოთხოვნების დარღვევა, რომლის შემთხვევაში კომისია უფლებამოსილია განახორციელოს კანონით განსაზღვრული ქმედებანი.”.


მუხლი 2

წინამდებარე დადგენილება ამოქმედდეს გამოქვეყნებისთანავე.

თავმჯდომარე  მ. ჯიბუტი

